CELEX: E2020P0007
Language: lv
Date: 2020-06-02 00:00:00
Title: Lihtenšteinas Firstistes apelācijas tiesas (Fürstliches Obergericht) 2020. gada 2. jūnija lūgums EBTA Tiesai sniegt konsultatīvu atzinumu kriminālprocesā pret M un X AG (Lieta E-7/20) 2020/C 332/09

8.10.2020   
            
            
               LV
            
            
               Eiropas Savienības Oficiālais Vēstnesis
            
            
               C 332/9
            
         
      Lihtenšteinas Firstistes apelācijas tiesas (Fürstliches Obergericht) 2020. gada 2. jūnija lūgums EBTA Tiesai sniegt konsultatīvu atzinumu kriminālprocesā pret M un X AG
      
      (Lieta E-7/20)
      (2020/C 332/09)
      Firstistes apelācijas tiesa (Fürstliches Obergericht) ar 2020. gada 2. jūnija vēstuli, kuru Tiesas kanceleja saņēma 2020. gada 10. jūnijā, lūdza EBTA Tiesai sniegt konsultatīvu atzinumu kriminālprocesā pret M un X AG par šādiem jautājumiem:
      
                  1.
               
               
                  Vai izdegšanas infūzijas ar šeit noteikto vielu kombināciju ir jākvalificē kā “zāles” Direktīvas 2001/83/EK 1. panta 2. punkta izpratnē?
                  
                              a)
                           
                           
                              Ja atbilde uz šo jautājumu ir apstiprinoša: Vai šajā gadījumā izdegšanas infūzijas izgatavošana, piegāde un ievadīšana ir laišana tirgū minētās direktīvas 2. panta 1. punkta izpratnē?
                           
                        
                              b)
                           
                           
                              Ja uz iepriekšējiem jautājumiem ir atbildēts apstiprinoši: Vai izdegšanas infūzijas ir zāles, kas minētās direktīvas 2. panta 1. punkta izpratnē tiek gatavotas rūpnieciski vai ražotas, izmantojot metodi, kas ietver rūpniecisku procesu?
                           
                        
                              c)
                           
                           
                              Vai uz izdegšanas infūzijām to ražošanas metodes dēļ attiecas minētās direktīvas 3. panta 2. punktā paredzētais izņēmums?
                           
                        
            
                  2.
               
               
                  Kas jāsaprot kā “izplatīšana vairumtirdzniecībā” Direktīvas 2001/83/EK, kurā grozījumi izdarīti ar Direktīvu 2011/62/ES, nozīmē un kādi kritēriji šajā sakarā ir jāizpilda?
               
            
                  3.
               
               
                  Gadījumā, ja iepriekš minētās direktīvas principā ir piemērojamas šajā lietā:
                  vai tas ir saderīgs ar brīvību veikt uzņēmējdarbību saskaņā ar EEZ līguma 31. pantu un turpmākajiem pantiem un vai turklāt ir jāuzskata par samērīgu tas, ka šāda veida zāļu komerciālajai tirdzniecībai, kas veikta no fiziskas vai juridiskas personas dzīvesvietas dalībvalsts EEZ teritorijā vai starp EEZ valsti un trešo valsti, ja šādas zāles nenonāk dzīvesvietas dalībvalsts teritorijā, piemēro tiesību aktos paredzētu pienākumu par atļaujas saņemšanu, kuru pārkāpjot, to var sodīt kā administratīvu pārkāpumu, piespriežot brīvības atņemšanas sodu līdz sešiem mēnešiem?
               
            
                  4.
               
               
                  Vai fakts, ka citā EEZ valstī (šajā gadījumā ES dalībvalsts Vācija) attiecīgajām zālēm nav vajadzīga atļauja, ietekmē atbildi uz iepriekš minētajiem jautājumiem?